# Tutlayt Taṭalyanit

| Tutlayt Taṭalyanit |
| --- |
|
italiano |
| At tutlayt tayemmat | tutlayt tayemmat: 64 800 000 (2019) tutlayt tayemmat: 64 819 790 (2012) tutlayt tis snat: 3 026 000 (2009) |
| Tawacult n tutlayin | * Tutlayin tiwenduṛupiyin
	+ langues italiques (fr)
		- langues latino-falisques (fr)
			* Tutlayin tilatiniyin
				+ langues romanes italo-occidentales (fr)
					- langues italo-dalmates (fr)
						* langues italo-romanes (fr)
							+ Taṭelyant
 |
| Agaraw n tira |
alphabet italien (fr)  d braille italien (fr)  |
| Ingalen n tutlayt |
| ISO 639-1 | `it` |
| ISO 639-2 | `ita` |
| ISO 639-3 | `ita` |
| Glottolog | `ital1282` |
| Wikipedia | `it` |
|  |

**Tutlayt taṭalyanit** (s taṭalyanit : *italiano* (asusru ) neɣ *lingua italiana*), yiwet seg tutlayin tilatinin.

Ugar n 66 imelyan n medden iheddṛen taṭalyanit, tuget seg-sen zedɣen deg Ṭṭelyan (ideg yella Sičilya ed Sardinya).

## Tilin s Umaḍal

### Turuft

Taṭalyanit d tutlayt tamaddudt deg Ṭṭelyan, Vatikan, San Marin, ed Taswist (deg Ticino d Grisons), taṭalyanit tettwahḍaṛ daɣen deg Fransa (Alpes d Côte d'Azur), Kruwatya ed Sluvinya.

Agdud n tegzirt n Kurṣika (Fransa) heddren s tantala (Tuskan) n twacult n taṭalyanit.

Tutlayt taṭalyanit deg Turuft :  Tuget n ugdud ttmeslayen taṭalyanit  Tidersiwin ttmeslayen taṭalyanit
### Tafriqt

Zik, taṭalyanit yettwasemres deg Ṣumal, Libya ed Malṭa (tegzirt gar Tafriqt akked Turuft).

Seg 2004, aɣerbaz azzayri yesselmad taṭalyanit (akken yebɣa), deffir lewfeq adelsan n 2002.

Deg 2013, uneɣlaf n Usegmi Aɣelnaw n Lezzayer yessekcem-d taṭalyanit deg ahil aɣurbiz am tutlayt tabeṛṛanit wis kraḍ akked taspenyult ed talmant.

### Imenẓawen nniḍen

Kra deg agdud n Iwunak Yeddukklen n Temrikt, Tarjentint, Brazil i deg tmura nniḍen, heddren s tantala n taṭalyanit.

Tutlayt taṭalyanit deg Umaḍal :  Tutlayt tamaddudt  Taṭalyanit d tutlayt tabeṛṛanit  Temɣiwnin heddren taṭalyanit
## Tantaliwin n taṭalyanit

Llan aṭas n yegrawen n tantaliwin di tutlayt taṭalyanit:

* Taṭalyanit n ugafa
* Gallo-taṭalyanit
* Taṭalyanit n Vinisya
* Taṭalyanit n ugafa-usammar
* Tuskan (ideg yella Kurṣika)
* Taṭalyanit n wenẓul d usammar : 1- Umbria, Mark, Roma. 2- Abruzzi, Puglia, Napuli, Campania, Lucania. 3- Calabria, Otranto, Sicilia.

Tantaliwin n taṭalyanit
## Agemmay taṭalyanit

Agemmay taṭalyanit (tira ufus).
Agemmay taṭalyanit d asuddem s agemmay alatini, agemmay agi deg-s 21 n iskkiln.

Agemmay taṭalyanit tesɛa 5 n Tiɣri id 19 n Targalt.

Agemmay taṭalyanit| Asekkil | Isem-is | International Phonetic Alphabet (Asusru) | Tiɣri / Targalt |
| --- | --- | --- | --- |
| A, a | a | /a/ | Tiɣri |
| B, b | bi | /b/ | Targalt |
| C, c | ci | /k/ *neɣ* /tʃ/ |
| D, d | di | /d/ |
| E, e | e | /e/ *neɣ* /ɛ/ | Tiɣri |
| F, f | effe | /f/ | Targalt |
| G, g | gi | /ɡ/ *neɣ* /dʒ/ |
| H, h | acca | — (asekkil iggugem) |
| I, i | i | /i/ *neɣ* /j/ |
| L, l | elle | /l/ |
| M, m | emme | /m/ |
| N, n | enne | /n/ *neq* /ŋ/ *neɣ* /ɱ/ |
| O, o | o | /o/ *neɣ* /ɔ/ | Tiɣri |
| P, p | pi | /p/ | Targalt |
| Q, q | cu | /k(w)/ |
| R, r | erre | /r/ |
| S, s | esse | /s/ *neɣ* /z/ |
| T, t | ti | /t/ |
| U,u | u | /u/ *neɣ* /w/ | Tiɣri |
| V, v | vi / vu | /v/ | Targalt |
| Z, z | Zeta | /ts/ *o* /dz/ |

* Llan 5 n iskkiln iberraniyen deg ugemmay taṭalyanit (**J**,**K**,**W**,**X**,**Y**), i ten- ssexdmen deg wawalen iberraniyen n taṭalyanit.

Iskkiln ibeṛṛaniyen| Asekkil | Isem-is |
| --- | --- |
| K, k | cappa |
| J, j | i lunga |
| X, x | ics |
| W,w | doppia vu |
| Y, y | i greca |

## Tizmilin